NaiveNeuron/SloPal huggingface dataset:
B. Zala, poslanec: (2007-03-27):
V krátkosti k precedensu, pán Lipšic, a tu je, pán Mikloško, treba vedieť, že niekedy treba aj dačo poučiť ľudí. My hovoríme o precedense nie k nezávislému Kosovu, ale práve k tomu, čo som spomenul. Precedensom nesmie byť ani medzinárodný protektorát, ani obmedzená nezávislosť, ani nadautonómia, o ktorej teraz hovoríme, ale ani autonómia na princípe kolektívnych menšinových práv, lebo aj proti tomu zápasíme, ani takýto precedens nechceme prijať. (Potlesk.)
Krupa, Peter, poslanec NR SR (2020-03-20):
Sľubujem. (Potlesk.)
Glenda, Tibor, poslanec NR SR (2015-05-14):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Pročko, Jozef, poslanec NR SR (2020-11-04):
Opäť budem len vecný, pretože aj, aj, aj Edo, aj kolega Viskupič budú určite reagovať, kývali hlavou, tak ako v predchádzajúcom vašom vystúpení stopercentne budú reagovať a tieto vaše klamstvá a bludy, čo ste tu pospomínal, vyvrátia. Ale chcem presne povedať, že každé jedno vaše vystúpenie, pán Kamenický, je o tomto. Vy vystúpite, zavádzate, šírite také naozaj nezmysly a rozprávate, vláda, čo príde po vás, sa poskladá. Po nás potopa príde, preboha... (Reakcia z pléna.) Nerozumiete mojim slovám? No keď ste, viete, keď ste tu kradli a keď ste boli, viete, v tom onom, tak to je tak, keď nerozumiete. Môžte ho utíšiť, prosím vás, pán, môžte ho utíšiť... (Vstup predsedajúceho.)
Šebová, Zuzana, poslankyňa NR SR (2020-06-04):
Ja si len dovoľujem pripomenúť členom výboru pre kontrolu Vojenského spravodajstva, že máme výbor o 12.15 hod. v rokovacej miestnosti 71, ubytovacie zariadenie. Ďakujem.
Hort, Milan, podpredseda NR SR (2011-05-19):
Ďakujem pekne, pán minister. Zaujmite miesto určené pre navrhovateľov. A teraz dávam slovo spravodajcovi z navrhnutého gestorského výboru, výboru pre zdravotníctvo, jeho predsedovi poslancovi Viliamovi Novotnému, aby nás oboznámil s úvodnou spravodajskou informáciou.
Šuca, Peter, poslanec NR SR (2017-12-08):
Ďakujem pekne za slovo. Vážený pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Dajte, prosím, hlasovať.
Vašečka, Richard, poslanec NR SR (2016-09-23):
Ďakujem pekne za slovo. Musím reagovať na slová, ktoré pani poslankyňa Remišová hovorila o vzťahu pána premiéra alebo skôr vyjadrení pána premiéra k učiteľom, naozaj pre mňa, aj keď viem, že možno pre mnohých, ktorí tomu nerozumejú, ale pre mňa by to bol dôvod na odvolanie. Takým dehonestujúcim spôsobom sa vyjadriť o učiteľoch je absolútne neprijateľné. Nielen preto, že ide o nejakých štrajkujúcich učiteľov alebo že je to nejaký predmet politického zápasu, ale preto, že tým šíri veľmi zlú mienku, veľkú neúctu voči učiteľom, zavádza a podsúva veci, ktoré sú nezmyselné alebo ktoré sú klamlivé a ešte aj tak znižujú dosť nízku spoločenskú, spoločenské ocenenie učiteľov. Naozaj, za toto, ak teda by nemal rovno odstúpiť, tak by sa minimálne mal vážne ospravedlniť a dávať si pozor na svoje slová, robí to zle všetkým. Robí to zle deťom, ktoré potom si myslia, že učitelia sú naozaj tí, ktorí, čo sa sťažujú, však v pohodičke dobré platy, nič nerobia. Tak ako my poslanci vieme, ako nám nepadne dobre, keď niekto rozpráva o tom, že ak tu nesedíme v sále alebo ak nie je schôdza, tak nič nerobíme, tak veď je jasné alebo malo by byť jasné aj pánu premiérovi, že učitelia nemajú nikdy prázdniny, sú to zamestnanci, ktorí majú dovolenky a tiež si ju môžu vybrať vtedy, keď majú tej dovolenky dostatok, veľmi často majú neplatené voľno, ak im to nevychádza. Takže minimálne ak neodstúpi, tak by sa mal ospravedlniť pán premiér za tieto dehonestujúce výroky na adresu učiteľov.
B. Bugár, podpredseda NR SR: (2002-11-06):
Nech sa páči, pani predsedníčka výboru, môžete predniesť návrh na hlasovanie.
K. Tóthová, poslankyňa: (2001-10-24):
I. Presperín, podpredseda NR SR: Pani poslankyňa, o tomto návrhu sme už hlasovali dvakrát a nebol schválený. (Hlasy z pléna.) Nie, o návrhu sme hlasovali a 10-minútová prestávka bude pred hlasovaním o tomto návrhu. Prosím, pán poslanec Cabaj má slovo.
Blaha, Ľuboš, podpredseda NR SR (2023-12-20):
Pán poslanec Dostál bude reagovať na faktickú poznámku, nech sa páči.
Náhlik, Peter, poslanec NR SR (2014-03-25):
Pán predseda, dajte, prosím, hlasovať o bode č. 4 pozmeňujúceho návrhu pána poslanca Viskupiča.
Grendel, Gábor, podpredseda NR SR (2021-11-11):
Pán poslanec Baránik, koľko podpisov bolo, prosím vás, na tom pozmeňujúcom návrhu? (Reakcia poslanca a ruch v sále.) Takže stiahnutím deviatich sa nedá dať hlasovať. (Povedané súbežne s rečníkom.)
Paška, Pavol, predseda NR SR (2012-07-31):
Hlasujeme. (Hlasovanie.) 144 prítomných, 83 za, 29 proti, 31 sa zdržalo, 1 nehlasoval. Schválili sme návrh novely zákona č. 39 o veterinárnej starostlivosti. Pán poslanec Miškov uvedie v prvom čítaní hlasovanie o návrhu pani poslankyne Heleny Mezenskej na vydanie zákona č. 108 o ochrane spotrebiteľa. (Hlasy a šum v sále.) (Hlasovanie o návrhu poslankyne Národnej rady Slovenskej republiky Heleny MEZENSKEJ na vydanie zákona, ktorým sa mení a dopĺňa zákon č. 108/2000 Z. z. o ochrane spotrebiteľa pri podomovom predaji a zásielkovom predaji v znení neskorších predpisov , tlač 124.)
Jurinová, Erika, podpredsedníčka NR SR (2013-09-25):
Ďakujem pekne. Ja si dovolím vrátiť tému tam, kde začala, to znamená k poslaneckým prieskumov a k alkoholu. Súhlasím s tým, že poslanecký prieskum, ktorý by organizovali samotní poslanci bez pečate klubu, bez pečate výboru má zmysel. Naozaj v tých prípadoch, ktoré závažným spôsobom upozorňujú na niektoré nekalosti, ktoré vtedy vládnuca strana, teraz vládnuca strana nepovažuje za dôležité. Ako inak má ten opozičný poslanec získať relevantné údaje, ku ktorým sa naozaj iným spôsobom nevie nikto dostať? Čo sa týka toho alkoholu, samozrejme, že bude táto téma stále považovaná za populizmus a za niečo, čo, o čom by sme sa tu vôbec nemali rozprávať, ale to je naozaj ako zakrývanie si očí pred veľkým problémom. My chceme od slušných ľudí, aby pracovali, aby pomáhali našej republike vzmáhať sa. Na druhej strane, aký príklad my im dávame? Hovorila som vo svojom vystúpení predtým alebo rozdelila som ho na dve časti. Jedna časť sa venovala ľudským vzťahom a druhá možno viac väčšine vystúpení väčšiny voči menšine. V tomto prípade si myslím, že ten alkohol patrí medzi ľudské vzťahy, ktoré spôsobili to, čo sa tu udialo minulý týždeň. Arogancia moci a alkohol, to bol hlavný dôvod toho, čo sa tu udialo. Ďakujem.
Pellegrini, Peter, predseda NR SR (2015-04-24):
Pán poslanec Blaha.
Paška, Pavol, predseda NR SR (2014-09-18):
Ďakujem pekne, pán poslanec, za uvedenie výsledkov tajného hlasovania, ešte, ešte, ospravedlňujem sa vlastne, pán poslanec Mičovský, ešte to druhé hlasovanie, vás poprosím.
Hrnčiar, Andrej, podpredseda NR SR (2019-09-25):
Ďakujem. Konštatujem, že ani jeden z kandidátov nebol zvolený. Vzhľadom na to, že potrebný počet nebol zvolený, vykoná sa nová voľba. Ďakujem za účasť a vyhlasujem 49. schôdzu za skončenú. Príjemný večer. (Rokovanie 49. schôdze NR SR sa skončilo o 19.09 hodine.) 1
Gažovičová, Tina, poslankyňa NR SR (2024-06-21):
Ďakujem pekne. Vážený predsedajúci, vážené poslankyne, poslanci, v súlade s § 73 ods. 1 zákona o rokovacom poriadku podávam v prvom čítaní spravodajskú informáciu za výbor pre verejnú správu a regionálny rozvoj o predmetnom návrhu zákona, tlač 331. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby zákon prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhujem výbor pre verejnú správu a regionálny rozvoj a odporúčam, aby výbory prerokovali návrh do 6. septembra 2024 a v gestorskom výbore do 9. septembra 2024. Pán predsedajúci, otvorte, prosím, všeobecnú rozpravu.
M. Číž, podpredseda NR SR: (2007-09-19):
(Hlasovanie.) Prítomných 135 poslancov, za návrh 106 poslancov, zdržalo sa 29 poslancov. Konštatujem, že tieto návrhy sme schválili. Ďalej.
Laššáková, Jana, podpredsedníčka NR SR (2015-05-05):
Páni poslanci, poprosím vás o pokoj.
J. Vaľová, poslankyňa: (2008-04-04):
A ďalej by som chcela povedať, že sami viete, ja sa stále opakujem, že pán predseda Dzurinda povedal, že za tri roky si sporitelia priemerne nasporili 28 000. Tak sa opäť pýtam, ak by ostalo 10 rokov, koľko by to bolo? To by bolo nejakých 100 000. Myslíte si, že za 100 000 je možné, aby si občan kúpil rentu? Čiže ešte raz opakujem. Analýza jasne dokázala, že dĺžka sporenia je veľmi dôležitá, a nevyvrátila to ani opozícia. Dokonca povedala, že je to z pádnych argumentov, kvôli ktorým bola určite novela nutná. Ale novela priniesla omnoho, omnoho viacej vecí a omnoho viacej vecí riešila. Pretože ako vieme, opozícia chcela, aby táto novela išla ústavným zákonom, kedy by sa už nič nedalo zmeniť. A ja si myslím, že aj sami teraz vlastne dávate zmenu, ktorá sa týka druhého piliera, nielen prvého, takže, aby sme ju, vážená opozícia, dali do ústavného zákona, nebola by možná, pani kolegyňa, ani váš návrh novely. Ďakujem.
Mikulec, Roman, poslanec NR SR (2023-05-25):
Ďakujem pekne. Pán poslanec, nikto, naozaj nikto nespochybňuje úlohu dobrovoľných hasičov. Ale, prosím vás, nemýľme si pojmy s dojmami. Dobrovoľná požiarna ochrana je občianske združenie a nie každý dobrovoľný hasič, ktorý je v zásahových jednotkách v obciach, je súčasťou dobrovoľnej požiarnej ochrany. Takže prosím vás, naozaj nezavádzajte ľudí, nezavádzajte dobrovoľných hasičov. Tento zákon, návrh tohoto zákona má za cieľ zefektívniť práve činnosť a Hasičský a záchranný zbor len preberie administratívnu záťaž z vedenia dobrovoľnej požiarnej ochrany ako z občianskeho združenia na seba tak, aby tie dotácie pre samotné výkonné jednotky hasičov v obciach, ktorých činnosť naozaj nikto nespochybňuje, a všetci si ju veľmi dobre uvedomujeme a vážime, aby toto bolo efektívnejšie. Uvedomte si, že za uplynulé roky 60 % nákladov na... z dotácií na Dobrovoľnú požiarnu ochranu išlo na mzdové prostriedky vedenia Dobrovoľnej požiarnej ochrany, nie pre výkonných dobrovoľných hasičov. Takže, prosím vás pekne, nezavádzajte a naozaj uvádzajte fakty. Ďakujem.
M. Číž, podpredseda NR SR: (2008-10-30):
Vážené kolegyne, kolegovia, čas určený na hodinu uplynul, takže končím tento bod programu. Samozrejme, ďakujem všetkým členom vlády za hojnú účasť. Vážené kolegyne, kolegovia, ako viete, potrebujeme teraz tri minúty na prepnutie technického systému a nahrávacieho systému. Takže, vyhlasujem 3-minútovú technickú prestávku. Potom pokračujeme ďalším bodom programu tak, ako to máme stanovené. (Technická prestávka.) (Po prestávke.)
Šudík, Tomáš, poslanec NR SR (2022-06-14):
Vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 1040. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti, Výbor Národnej rady pre pôdohospodárstvo a životné prostredie, Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 9. septembra 2022 a v gestorskom výbore do 12. septembra 2022. Pán predsedajúci, otvorte, prosím, všeobecnú rozpravu.
A. Belousovová, podpredsedníčka NR SR: (2009-10-29):
Ďalšiu otázku položil pán poslanec Tibor Lebocký, nevidím ho v sále. Je prítomný pán poslanec Lebocký? Pán poslanec Lebocký nie je prítomný, takže na jeho otázku sa odpovedať nebude. Ďalšiu otázku položil pán poslanec László Szigeti, ten je tu. Otázku položil ministrovi školstva Slovenskej republiky a podpredsedovi vlády Slovenskej republiky pánovi Jánovi Mikolajovi. Otázka znie: „Sľúbili ste, že do konca októbra naše školy dostanú chýbajúce učebnice. Je tu koniec októbra a školám stále chýbajú učebnice. Povedzte už konečne, kedy ich dostanú?“ Nech sa páči, pán podpredseda vlády, odpovedajte a oznámte ukončenie odpovede.
Kadúc, Miroslav, poslanec NR SR (2015-11-25):
Ďakujem pekne. Pán predseda, ja vám rozumiem, prečo ste vystúpili, len mali by sme byť féroví. Bez toho, aby som si nejak extra zastával kolegu Hlinu, tiež mu rozumiem, prečo vystupuje tak, ako vystupuje, pretože niektorí poslanci v tejto sále aj za minulé volebné obdobie stratili mieru a parlament nepožíva takú dôveru, ako by mal požívať. Ale toto je naša kolektívna vina! A podľa mňa tá miera sa stráca práve vtedy, pán predseda, keď na rovnaké situácie nepoužijete rovnaký meter. A ruku na srdce, dobre viete, že rokovací poriadok sa v tejto sále zneužíva na obidvoch stranách. Dobre viete ako predsedníctvo, ako predsedníctvo, poviem to tak, takmer celé alebo celé občas prižmúri jedno oko pri svojom poslancovi, občas ho proste otvorí pri opozičnom alebo pri poslancovi z druhej strany. Takže ak chceme byť féroví, mali by sme mať pravidlá alebo posudzovať rovnakú situáciu rovnako a o to viac to platí, ak sa bavíme o predsedníckom stolčeku.
Blanár, Juraj, podpredseda NR SR (2023-03-28):
S poslednou faktickou poznámkou vystúpi pán poslanec Kočiš.
Heger, Eduard, predseda vlády SR (2021-11-11):
Ďakujem veľmi pekne, pán predsedajúci. Vážené dámy, vážení páni, ctené plénum, dovolil som si požiadať pána predsedu parlamentu o vystúpenie tu pred vami v tento výnimočný deň. Zdravie je pre každého z nás najvyššia hodnota. Verím, že mi v tomto dáte za pravdu, a všetci si prajeme, aby sme zdraví čo najdlhšie ostali. Zároveň si však prajeme, aby sme v čase, kedy či už my, alebo naši blízki sa dostanú do situácie, kedy potrebujú zdravotnú starostlivosť, aby ju dostali včas, aby ju dostali čo najkvalitnejšiu. Najkvalitnejšia zdravotná starostlivosť znamená, že sa o vás postará ten najlepší lekár. A je to jedno, či sa nachádzate v Bratislave, v Košiciach, v Brezne, vo Svidníku, v Nitre alebo v ktoromkoľvek inom kúte Slovenska. Preto som vás, som požiadal pána predsedu parlamentu, aby som tu mohol vystúpiť, a preto som to nazval výnimočný deň, pretože dnes máte pred sebou hlasovanie, dovolím si povedať, o najdôležitejšej reforme pre Slovensko. Chcem, aby ste aj na tomto mieste počuli, že som si prešiel počas leta a jesene regióny Slovenska. Stretával som sa s lekármi, zdravotníkmi, ale aj občanmi, navštívil som mnohé nemocnice a vždy, keď som sa ich pýtal, či sú spokojní s tým, akú zdravotnú starostlivosť či už poskytujú, alebo dostávajú, tak odpoveď bola veľmi jednoznačná – nie sú. Zdravotníctvo potrebuje zreformovať a to je to, o čom dnes hlasujete. Máte tu zákon, ktorý je v prvom čítaní, a viem, že vy, poslanci a poslankyne Národnej rady, dobre viete, že prvé čítanie je práve o myšlienke zákona, o reforme, a verím, že aj vy rozumiete a máte tú istú skúsenosť, že slovenské zdravotníctvo zreformovať jednoznačne potrebuje. Je to reforma, ktorá sa neudiala 17 rokov. Je to reforma, ku ktorej sú k dispozícii vyše 1 miliardy eur. Len pre ilustráciu, 1 miliarda eur je 15 rokov investícií do zdravotníctva, ktoré sa tu na Slovensku dali. Dnes máme možnosť a máme k dispozícii dobehnúť 15 rokov investícií do zdravotníctva. Prišiel som sem medzi vás, lebo sa chcem v prvom rade poďakovať všetkým poslancom, ktorí podporia túto reformu, podporia a chápu, že slovenské zdravotníctvo nemôže naďalej ostať v stave, v akom je, a nechcú dopustiť, aby slovenské zdravotníctvo ďalej chátralo. Taktiež som prišiel pred vás osobne preto, lebo som vám prišiel povedať a garantovať, že mojím cieľom je, aby zdravotníctvo sa dostalo na výrazne vyššiu kvalitatívnu úroveň. Preto chodím, chodil som a budem chodiť do regiónov, a preto sa zaujímam o každý jeden návrh, ktorý má vylepšiť kvalitu slovenského zdravotníctva. A to ponúkam aj ešte v čase do druhého čítania. Takže na záver, ešte raz vďaka všetkým, ktorí ju podporia, verím, že všetci si uvedomujete tú naliehavosť nevyhnutnosti reformy nášho zdravotníctva. A všetkým občanom Slovenskej republiky chcem aj z tohto miesta odkázať, že vám garantujem, že táto reforma bude pre vás, pre občanov Slovenskej republiky, aby ste zažívali a zažili lepšiu a výrazne lepšiu zdravotnú starostlivosť. Ďakujem veľmi pekne. (Potlesk.)
Martvoň, Anton, poslanec NR SR (2012-10-18):
Ďakujem pekne. Budem sa snažiť reagovať iba čisto v odbornej rovine. Myslím si, že spôsob alebo štýl, akým zvolilo riešenie tejto situácie ministerstvo financií, bol vhodne zvolený. Ja viem, je to veľmi ťažká situácia, čo sa týka závislých ľudí od automatov, ale tým, že sa úplne zrušia automaty ako také, sa tá situácia nevyrieši. V dnešnej dobe aj tak väčšina ľudí hráva automatmi cez internet alebo hrá tzv. on line stávkové hry. A tam odchádza väčšina peňazí potom mimo Slovenskej republiky. A, samozrejme, nerieši to situáciu. Na druhej strane som toho názoru, každý občan má slobodnú vôľu. A keď nehrá na automatoch, tak v podstate mnoho tých ľudí aj tak skončí potom pri alkohole alebo pri drogách a ničia si svoj život ako taký. Samozrejme, myslím si, my ako poslanci by sme mali vytvárať nejakú priaznivú klímu pre rozvoj rodiny ako takej, ale toto je fenomén alebo toto je oblasť, či už sa to týka automatov alebo alkoholu, kde to, myslím si, nezvládneme takýmto spôsobom, že to budeme jednoducho zakazovať. Som toho názoru, že tak ako sa nedá zakázať užívanie alebo teda pitie alkoholu, tak isto ani v tomto prípade by sme to takto nevyriešili, lebo tí ľudia si nájdu aj tak iné spôsoby, ako to obísť a hrať to cez internet, a aj tak bude dokonca skôr na tom potom Slovenská republika škodná. Takto aspoň Slovenská republika získa niečo na daniach a môže to potom investovať či už do sociálnych dávok pre postihnuté rodiny alebo preliečenie týchto závislých ľudí.
Žiga, Peter, podpredseda NR SR (2024-10-23):
Poslanec Valášek.
J. Vaľová, poslankyňa: (2008-09-23):
Rovnako sa prikláňam, ako povedal pán predrečník Rafaj, veď predsa správna rada sa bude sčasti voliť aj v parlamente a parlamentarizmus je forma demokracie. Tak, samozrejme, verím, pán Galbavý, že aj vy, aj vaši poslanci sa budú na tejto voľbe podieľať, tak potom skutočne spochybňujete aj sami seba. Ďakujem.
Blanár, Juraj, podpredseda NR SR (2020-12-09):
Na vaše vystúpenie tri faktické poznámky. Ako prvý, pán poslanec Suja.
M. Rehák, poslanec: (2009-11-04):
Predseda Národnej rady Slovenskej republiky rozhodnutím č. 1256 z 25. septembra 2009 pridelil návrh na prerokovanie vo výboroch a gestorskom výbore do 20. októbra 2009, výboru pre financie, rozpočet a menu a Výboru Národnej rady Slovenskej republiky pre hospodársku politiku. O pridelenej parlamentnej tlači rokovali výbory nasledovne. Výbor Národnej rady Slovenskej republiky pre financie, rozpočet a menu rokoval o návrhu 14. októbra 2009 a uznesením č. 583 odporučil Národnej rade Slovenskej republiky návrh rozpočtu nákladov na činnosť Fondu národného majetku Slovenskej republiky na roky 2010 až 2012 schváliť s tým, že bude zabezpečená účelná úspornosť a hospodárnosť použitia finančných prostriedkov na činnosť Fondu národného majetku. Výbor Národnej rady Slovenskej republiky pre hospodársku politiku o návrhu rokoval 6. a 14. októbra 2009 a uznesením č. 583 odporučil Národnej rady Slovenskej republiky návrh rozpočtu nákladov na činnosť Fondu národného majetku Slovenskej republiky na roky 2010 až 2012 schváliť s tým, že bude zabezpečená účelná úspornosť a hospodárnosť použitia finančných prostriedkov na činnosť Fondu národného majetku. Gestorský výbor na základe stanovísk výborov Národnej rady Slovenskej republiky, ktorým bola parlamentná tlač pridelená, a v súlade s § 79 ods. 4 písm. f) rokovacieho poriadku odporúča Národnej rade Slovenskej republiky návrh rozpočtu nákladov na činnosť Fondu národného majetku Slovenskej republiky na roky 2010 až 2012 schváliť a prijať uznesenie, ktoré je v prílohe spoločnej správy. Spoločná správa výborov Národnej rady Slovenskej republiky o prerokovaní návrhu rozpočtu nákladov na činnosť Fondu národného majetku Slovenskej republiky na roky 2010 až 2012 bola schválená uznesením gestorského výboru č. 597 zo 14. októbra 2009. Súčasne výbor poveril spoločného spravodajcu výborov predložiť Národnej rade Slovenskej republiky spoločnú správu výborov o výsledku prerokovania návrhu a poveril ho právomocami podľa § 79 ods. 5 rokovacieho poriadku. To je celá spoločná správa. Pani predsedajúca, otvorte rozpravu.
Hrnčiar, Andrej, podpredseda NR SR (2016-10-19):
Prosím, prezentujme sa a hlasujme. (Hlasovanie.) Prítomných 141, za 11, proti 74, zdržalo sa 55, nehlasoval 1. Konštatujem, že návrh schválený nebol.
Turčanová, Andrea, poslankyňa NR SR (2023-11-16):
Ďakujem veľmi pekne, ja by som tiež chcela zareagovať na pani poslankyňu Škopovú. Veľmi pekne vystihla to, že naozaj sociálny program tvorí len necelé štyri strany programu, vládneho programu. Pritom hovoríme o sociálnej vláde. Ja by som sa zamerala na rodičovský príspevok, pretože my ako strana sme ho už v minulosti, možno pred pätnástimi rokmi presadzovali, vtedy sme to mali nazvané ako program o troch grošoch. A to, čo si možno táto vláda neuvedomuje, je práve to, že ak chceme motivovať mladých ľudí, aby neodchádzali do zahraničia, aby ostali pracovať na Slovensku, lebo len tak budú môcť prispievať svojim rodičom cez odvody, tak práve tým, že to zrušíme, tak vlastne celé sa to minie účinku. Siahnuť na asignačnú daň 2 % a povedať, že dieťa si vyberie, či podporí otca, matku, alebo prispeje svojmu dieťaťu na školu, školné, prípadne zdravotne postihnutému dieťaťu, prípadne nejakej ce... centru voľného času, tak je naozaj veľmi nezodpovedné, pretože ten balík tvorí možno len desatinu percent z toho, čo by mali dostať rodičia pracujúcich detí. Táto dávka je z môjho pohľadu veľmi dôležitá, pretože motivuje ľudí pracovať a o to nám všetkým ide, aby sme pracovali a tvorili hodnoty, lebo iba tak posunieme Slovensko dopredu. Ďakujem.
Fronc, Martin, poslanec NR SR (2010-12-03):
Poprosil by som znova dve minúty.
Přidal, Alojz, poslanec NR SR (2015-09-30):
No nepotešili ste ma. (Smiech v sále.)
J. Podmanický, poslanec: (2009-02-04):
Uvedený návrh bol doručený poslancom Národnej rady v stanovenej lehote, čím boli splnené podmienky určené zákonom o rokovacom poriadku, t. j. doručenie návrhu najmenej 15 dní pred konaním schôdze Národnej rady. Predseda Národnej rady posúdil uvedený návrh podľa legislatívnych pravidiel v súlade so zákonom o rokovacom poriadku a zaradil na rokovanie dnešnej schôdze Národnej rady. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i obsahové a vecné náležitosti určené v legislatívnych pravidlách. To znamená, že návrh zákona obsahuje paragrafové znenie a dôvodovú správu. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada  uzniesla v zmysle § 73 ods. 3 písm.  c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 15. januára 2009 č. 909 a podľa § 71 rokovacieho poriadku navrhujem, aby návrh zákona prerokovali ústavnoprávny výbor, výbor pre financie, rozpočet a menu a výbor pre kultúru a médiá.  Za gestorský výbor navrhujem výbor pre kultúru a médiá. Odporúčam, aby  výbory predmetný  návrh zákona prerokovali v lehote do 8. apríla 2009 a gestorský výbor do 14. apríla 2009. Vážený pán predsedajúci, ďakujem, skončil som, prosím, otvorte rozpravu.
Mizík, Stanislav, poslanec NR SR (2018-12-03):
Ďakujem za slovo. Áno, Milan, áno, trafil si klinec dobre, presne po hlavičke. Všetky takéto vlády, ako aj v Iraku, sú len také silné, aké veľké množstvo amerických zbraní a vojakov je za ich chrbtom. Mohol by som povedať aj za zadkom. Tam funguje kmeňové a rodové zriadenie. A k tomu je ešte rozdelené rôznymi náboženskými vetvami toho istého náboženstva, ktoré sa obyčajne nenávidia. Tak ako Rusi odišli z Afganistanu, mali by odísť aj Američania z celého regiónu, nielen z Iraku. Keď to zjednodušene poviem, Rusi dostali rozum aj vďaka ekonomickým tlakom, ktorý tam vtedy bol už, trošku boli slabší. Ale Amerika nie, ona rozum nedostane. Možno pred rokom som vymenoval všetky vojny a prevraty vedené Američanmi. Pri väčšine konfliktov som poskytol aj čísla mŕtvych. To k tomu, Milan, čo si vravel ohľadom tej americkej čižmy. A s tou hrou vyzbrojovania, čo si vravel, tak to je trefa. A ja by som k tomu dodal, ešte aj ropa. Čiže vyzbrojovanie dvoch proti sebe stojacich skupín a hlavný ich zmysel – ropa. Ďakujem.
Danko, Andrej, podpredseda NR SR (2017-04-07):
(Povedané súbežne s rečníčkou.) Poprosím vás o slušné vyjadrovanie v sále.
P. Hrušovský, predseda NR SR: (2004-09-23):
A poprosím pána podpredsedu vlády a ministra financií, aby uviedol ďalšie návrhy zákonov, tak ako som spomenul na začiatku bloku prerokúvania návrhov zákonov, ktorých predkladateľom z poverenia vlády ste vy, pán podpredseda a minister financií. Poprosil by som vás, keby ste zhrnuli trošku predkladaný nový systém fiškálnej decentralizácie a potom postupne by sme prerokúvali jednotlivé návrhy v poradí tak, ako sú uvedené v programe. Nech sa páči, máte slovo.
Plaváková, Lucia, poslankyňa NR SR (2023-12-18):
Ďakujem veľmi pekne za slovo aj za všetky faktické poznámky k rôznym témam, ktoré som otvárala v rozprave. V krátkosti by som sa ešte vrátila teda k tomu skrátenému legislatívnemu konaniu, kde sme si už definitívne, myslím, ujasnili, že tu tie zákonné podmienky splnené nie sú. A, naopak, presne ako ste viacerí upozornili, čo sa týka tej podmienky hrozby značnej hospodárskej škody, tak tu je ten, ten vlastne následok úplne opačný, a to v podobe tohto návrhu, ktorý, naopak, môže priniesť Slovensku značné hospodárske škody skrz konania, ktoré kvôli nemu hrozia, či už vo vzťahu k právu Európskej únie, alebo aj na Ústavnom súde a naozaj takýmto spôsobom môže Slovensko byť sankcionované. Pán Danko ma síce v debate dnes ubezpečoval, že sa to určite nestane, ale tak uvidíme, akým spôsobom sa to vyvinie. Čo sa týka tých dotácií zmieňovaných, nás tiež zaujalo v Progresívnom Slovensku, že sa tam zásadným spôsobom rozširuje ten okruh osôb, ktoré majú mať nárok na dotácie. Keď to dáme do spojitosti teda s týmto celým novým ministerstvom a financiám, ktoré k nemu majú pripadnúť, tak sú tu asi také otázniky, že kam potom tie financie budú smerovať. A my budeme predkladať aj pozmeňujúci návrh, ktorý má tento problém adresovať, pretože ten okruh je natoľko široký, že naozaj to môže, môžu tie financie smerovať úplne do takých, k takým osobám, ktoré vôbec nemajú súvislosť s podporou športu a s akýmikoľvek aktivitami, ktoré v rámci tejto oblasti majú byť podporované. A čo sa týka toho turizmu, tak áno, bolo by fajn, keby možno pán Danko nám predstaví svoju víziu toho cestovného ruchu pod ministerstvom, ktoré patrí jeho... (Prerušenie vystúpenia časomerom.)
Hrnčiar, Andrej, podpredseda NR SR (2017-10-19):
Prosím, prezentujte sa hlasujme. (Hlasovanie.) Prítomných 136, za 98, proti 6, zdržalo sa 32. Konštatujem, skonštatujem, že sme schválili vládny návrh novely zákona č. 461/2003 Z. z. o sociálnom poistení. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach (tlač 617), bod 34 schváleného programu. Dávam slovo spoločnému spravodajcovi z Výboru pre zdravotníctvo poslancovi Igorovi Janckulíkovi, aby hlasovanie uvádzal. (Hlasovanie o vládnom návrh zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov , tlač 617.)
P. Hrušovský, predseda NR SR: (2005-09-21):
Pán minister sa chce vyjadriť, nech sa páči.
Jurinová, Erika, podpredsedníčka NR SR (2013-05-30):
Ďakujem, pán navrhovateľ. Žiada o slovo aj pán spravodajca? Nie. Vyhlasujem všeobecnú rozpravu za prerušenú. Za skončenú. Ospravedlňujem sa. Prerušujem rokovanie o tomto bode programu. A nasledujúcim bodom programu je prvé čítanie o návrhu poslankyne Jany Žitňanskej na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov . Návrh zákona je uvedený pod tlačou 494. Návrh na jeho pridelenie na prerokovanie výborom je v rozhodnutí č. 474. Dávam slovo pani poslankyni Jane Žitňanskej, aby návrh uviedla.
Pleštinská, Zita, poslankyňa NR SR (2020-04-02):
Ďakujem, pán predsedajúci. Možno len taká odpoveď pánovi Dostálovi. Keďže máme 1 133 malých obcí a sú ešte obce, kde aj nie je internet, čiže hneď, akonáhle vlastne tam bola tá požiadavka, tak, áno, tak dá sa aj možnosť. A možnože keď to nebude mimoriadna situácia, tak aj toto sa dá naplniť. Ja verím, že aj napriek tomu, že možno tu sedia starostovia a primátori, my dokážeme spoločne spraviť efektívnu samosprávu nie na základe teórie, ale na základe praktických skúseností, ktoré, ktorí jednotliví vlastne primátori a starostovia majú. A pokiaľ to zákon umožňuje a nie je v tom stret záujmov, áno, pokiaľ to zákonodarci (zákonodarcovia, pozn. red.) dajú a bude to problém, tak my to budeme rešpektovať. Ďakujem pekne. (Potlesk.)
Bugár, Béla, podpredseda NR SR (2018-06-13):
Prezentujme sa a hlasujme o návrhu pani poslankyne Červeňákovej. (Hlasovanie.) Prítomných 142, za 23, zdržalo sa 119 poslancov. Konštatujem, že návrh nebol schválený. Nech sa páči.
Bugár, Béla, podpredseda NR SR (2018-05-22):
Ďakujem. Teraz sa chcem opýtať pána spravodajcu, či sa chce vyjadriť k rozprave. Nie, ďakujem pekne. Ďakujem aj pánovi guvernérovi, aj spravodajcovi. Prerušujem rokovanie o tomto bode programu. A budeme pokračovať správou o výsledkoch kontrolnej činnosti Najvyššieho kontrolného úradu Slovenskej republiky za rok 2017, tlač 912a. Prosím teraz pána predsedu úradu Karola Mitríka, aby návrh uviedol. (Rokovanie o správe o výsledkoch kontrolnej činnosti Najvyššieho kontrolného úradu Slovenskej republiky za rok 2017 , tlač 912.)
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 143, za 48, proti 12, zdržalo sa 78, 5 nehlasovali. Návrh nebol schválený. Prosím pani poslankyňu Shahzad, aby uviedla hlasovanie o bode 78 nášho programu, teda v prvom čítaní o návrhu poslancov Krištúfkovej, Kollára a Šebovej na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom (tlač 1152). Prosím, zapnite mikrofón pani poslankyni Shahzad. (Hlasovanie o návrhu poslancov Národnej rady Slovenskej republiky Petry Krištúfkovej, Borisa Kollára a Zuzany Šebovej na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov , tlač 1152.)
Susko, Boris, poslanec NR SR (2015-12-15):
Pán predseda, dajte, prosím, hlasovať o zákone ako o celku, odporúčanie gestorského výboru je schváliť.
P. Hrušovský, predseda NR SR: (2005-05-10):
vládny návrh zákona o sprostredkovaní poistenia a sprostredkovaní zaistenia a o zmene a doplnení niektorých zákonov , ktorý prerokúvame ako tlač 1110. Pán minister, máte slovo. P. Rusko, podpredseda vlády a minister hospodárstva SR: Ďakujem pekne, pán predseda. Vážené pani poslankyne, páni poslanci, predložený vládny návrh zákona o sprostredkovaní poistenia a sprostredkovaní zaistenia a o zmene a doplnení niektorých zákonov vypracovalo ministerstvo financií na základe plánu legislatívnych úloh. Zámerom návrhu zákona je plne implementovať do právneho poriadku Slovenskej republiky smernicu Európskeho parlamentu a Rady zo dňa 9. decembra 2002 č. 2002/92 ES o sprostredkovaní poistenia. Medzi najdôležitejšie ciele návrhu zákona patrí najmä zavedenie nových kategórií sprostredkovateľov poistenia a sprostredkovateľov zaistenia pôsobiacich na slovenskom poistnom trhu, zavádza sa inštitút registra sprostredkovateľov poistenia a sprostredkovateľov zaistenia, ktorý umožňuje sprostredkovateľom poistenia a sprostredkovateľom zaistenia pôsobiť v iných členských štátoch, ako aj sprostredkovateľom poistenia a sprostredkovateľom zaistenia z iných členských štátov na území Slovenskej republiky prostredníctvom pobočky alebo na základe práva slobodného poskytovania služieb za podmienok vzájomnej výmeny informácií príslušných orgánov dohľadu. Upravuje požiadavky na odbornú spôsobilosť sprostredkovateľov poistenia a sprostredkovateľov zaistenia. Upravuje podmienky dohľadu nad sprostredkovaním poistenia a sprostredkovaním zaistenia, ktorý do 31. decembra 2005 vykonáva Úrad pre finančný trh a od 1. januára 2006 prechádza vykonávanie dohľadu nad finančných trhom do pôsobnosti Národnej banky Slovenska a upravuje možnosti ukladania sankcií pri neplnení podmienok uložených zákonom v záujme ochrany oprávnených záujmov klienta. Vážené pani poslankyne, páni poslanci, prosím vás o podporu tohto zákona. Ďakujem.
Jurinová, Erika, podpredsedníčka NR SR (2013-02-14):
Ďakujem pekne, pán spravodajca. Otváram týmto rozpravu. O slovo požiadal pán podpredseda Národnej rady Figeľ. Nech sa páči.
Kočiš, Eduard, poslanec NR SR (2022-06-23):
Ďakujem pekne za slovo, pán predsedajúci. Dôstojná staroba, dôstojná jeseň života je naozaj to, čo by každá jedna sociálna a ozaj rozumná a kompetentná vláda mala pre svojich dôchodcov, ktorí naozaj odpracovali viac ako 30 rokov, poniektorí v mnohých ťažkých profesiách. A táto vláda by mala zabezpečiť to, aby tento dôchodca mal naozaj v čase pokoja, kedy by si mal naozaj užiť ten svoj dôchodok po mnohých odpracovaných ťažkých rokoch, ale v dnešnej dobe sa to deje troška zvláštnym a troška chorým a zvráteným spôsobom. To, že všetky okolité krajiny, ktoré spoločne so Slovenskom patria do V4-ky, pomáhajú dôchodcom, pomáhajú rodinám, pomáhajú domácnostiam, je naozaj známe. To, že tento fakt poňalo ako prvé Rakúsko, pridalo sa Maďarsko, včera, ako bolo spomenuté od kolegyne Vaľovej, sa pridala aj Česká republika, ale Slovensko naozaj spí. Slovensko stále spí ako taká ružová princezná a čaká, čo sa bude robiť. Premiér je neviditeľný, minister financií ovláda všetkých a všetko a v žiadnom prípade nevieme, ako ďalej títo naši dôchodcovia, ktorí naozaj žijú nie z vysokých penzií, ale tieto penzie nedosahujú ani priemer toho, čo sa uvádza v rámci štatistických údajov, v rámci Slovenskej republiky, takže títo dôchodcovia si naozaj, majú v podstate dve možnosti. Majú možnosť, že budú pracovať, majú možnosť, že budú žiadať o pomoc svojich blízkych, majú možnosť, že budú žiadať o pomoc svoje deti, svoje vnúčence. Ale pre rodiča a pre starého rodiča je veľmi ponižujúce, ak nedokáže zo svojho dôchodku vyžiť, ale to nie je hanba týchto ľudí, je to hanba tejto vlády, že sa o svojich dôchodcov, o rodičov, starých rodičov, našich starých rodičov nedokáže adekvátne postarať. Ďakujem pekne.
Zemanová, Anna, poslankyňa NR SR (2022-06-15):
Ďakujem veľmi pekne za slovo. Návrh zákona o turistických trasách je novým návrhom zákona a predkladáme ho ako skupina poslancov Anna Zemanová, Jaromír Šíbl, Tomáš Lehotský, Radovan Sloboda, Tomáš Šudík, Mária Šofranko a Ján Benčík. Cieľom návrhu zákona je predovšetkým vytvoriť doposiaľ neexistujúci jednotný právny rámec pre problematiku turistických trás a turistického značenia, zaviesť jednotný turistický register a upraviť proces zápisu údajov do tohto registra, uľahčiť budovanie turistických trás vo verejnom záujme, stanoviť práva a povinnosti na úseku turistických trás a turistického značenia a za účelom ochrany turistického, turistických trás a turistického značenia upraviť priestupky a iné správne delikty na tomto úseku. Návrh zároveň obsahuje návrh niektorých zmien v už existujúcich právnych predpisoch. Ďakujem pekne a taktiež sa potom hlásim do ústnej rozpravy.
Jasaň, Viliam, poslanec NR SR (2012-09-25):
Ďakujem pekne. Návrh zákona odôvodnil navrhovateľ. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Ďakujem pekne, pani predsedajúca, skončil som.
Choma, Igor, poslanec NR SR (2023-10-25):
Sľubujem. (Potlesk.)
Hrnčiar, Andrej, podpredseda NR SR (2019-06-27):
Pani poslankyňa Smolíková.
Tomanová, Viera, poslankyňa NR SR (2014-07-09):
Ďakujem pekne, pán predsedajúci. Ja chcem poďakovať pani Jurinovej za to, že zmenila podstatne svoj názor a svoje stanovisko, pretože si, si opravila názor aj, ktorý prebrala od niekoho. A v tejto chvíli by som ale pripomenula jednu vec. Doteraz, pani podpredsedníčka, ste nepochopili podstatnú vec, že tak ako psychologickú starostlivosť nemôže poskytovať nepsychológ, tak ako pedagogickú činnosť nemôže vykonávať nepedagóg, tak aj sociálnu prácu musia robiť sociálni pracovníci, čo obsahuje tento zákon, a musia robiť v súlade s tým, čo študujú, a študujú metódy, postupy a všetky možné náležitosti, ktoré potrebujú k tomu, aby mohli sociálnu prácu skutočne vykonávať. Ja len pripomeniem, že Svetová banka nám odporúčala, že na jedného sociálneho pracovníka by malo pripadať zhruba 80, maximálne 125 klientov. U nás tento rozsah presahuje niekoľko sto teda násobne. Čiže ešte stále nie sú docenení a nie je docenený výkon sociálnej práce. Ja musím úprimne povedať, že ani s definíciou, ktorú navrhujete, nesúhlasím a ja som vysvetlila už prečo. Ďakujem.
M. Číž, podpredseda NR SR: (2006-12-13):
Ďakujem pánovi prezidentovi, aj pánovi spravodajcovi. Prerušujem rokovanie o tomto bode programu, avšak pána prezidenta poprosím, aby zostal. Pokračujeme ďalším bodom programu, ktorým je návrh na použitie majetku Fondu národného majetku Slovenskej republiky v roku 2007 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov . Tento návrh ste dostali ako tlač 121 a spoločnú správu výborov ako 121a, takže, pán prezident, poprosím, aby ste tento návrh uviedli.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o pozmeňujúcom návrh pani poslankyne Bittó Cigánikovej, o bode 4.
Laššáková, Jana, podpredsedníčka NR SR (2013-02-05):
S reakciou pán poslanec Uhliarik. Nech sa páči.
Poliačik, Martin, poslanec NR SR (2014-09-11):
Prepáčte, kolegovia, ale som zmokol, nechal som si ho dole vyschnúť, tak dúfam, že mi to prepáčite. Väčšinou tu v saku som.
Hrušovský, Pavol, podpredseda NR SR (2011-09-06):
Prosím o kľud v rokovacej sále, skončenie diskusných klubov. Pán poslanec Galbavý, nech sa páči, svoje miesto. Radošovský, Glenda, nevyrušujte pána poslanca Federiča. Nech sa páči, pani poslankyňa Dubovcová.
Jurinová, Erika, podpredsedníčka NR SR (2015-06-17):
Ďakujem pekne, pán spravodajca. Prerušujem rokovanie o tomto bode programu. Pristúpime k prvému čítaniu o návrhu poslancov Richarda Rašiho, Jozefa Valockého, Vladimíra Baláža na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z. a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Návrh zákona má tlač 1606, návrh na jeho pridelenie na prerokovanie výborom je v rozhodnutí č. 1623. Nech sa páči, pán poslanec Richard Raši, uveďte návrh zákona. (Rokovanie o návrhu poslancov Národnej rady Slovenskej republiky Richarda Rašiho, Jozefa Valockého a Vladimíra Baláža na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z. a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1606.)
Jurinová, Erika, podpredsedníčka NR SR (2012-10-24):
Otváram týmto všeobecnú rozpravu. Do rozpravy som dostala jednu písomnú prihlášku, za klub SaS sa prihlásil pán poslanec Jozef Mihál. Nech sa páči.
P. Paška, predseda NR SR: (2009-10-27):
(Hlasovanie.) 137 prítomných, 118 za, 19 sa zdržalo. Schválili sme návrh novely zákona č. 346/2005 Z. z. o štátnej službe profesionálnych vojakov ozbrojených síl Slovenskej republiky. Pán poslanec Vestenický uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a o zmene a doplnení niektorých zákonov . Je to tlač 1167.
V. Veteška, podpredseda NR SR: (2007-05-18):
Nech sa páči, pán podpredseda Hort.
Matovič, Igor, poslanec NR SR (2023-12-13):
Ďakujem pekne za vaše vystúpenie, aj to, že ste pomenovali, že keď sme prebrali verejné financie, tak sme ich prebrali v pásme vysokého rizika. A áno, po tri a pol roku troch vlád za predošlej koalície sme ich odovzdali, áno, rovnako v pásme vysokého rizika, lebo, bohužiaľ, popri šiestich mimoriadne ťažkých a finančne nákladných finanč... krízach, ktoré bolo treba financovať a celkovo na pomoc ľuďom, firmám išlo 17,9 miliardy eur za tých tri a pol roka. Tak samozrejmé, že keď dáte ľuďom a firmám na záchranu či už pracovných miest, ochranu zdravia a podobne, počas všetkých tých kríz proti, alebo na to, aby sa nezvyšovali ceny energií, 17,9 miliardy eur, tak logicky, že tie peniaze neviete použiť na zníženie zadlžovania alebo zníženie deficitov. Napriek tomu sme ale dokázali hospodáriť počas troch rokov mimoriadne ťažkých kríz s priemerným deficitom 4,13 miliardy eur. No a dobre ste poukázali na to, že oni si plánujú priemerný deficit na nasledujúce tri roky 8,14 miliardy eur, 8,14 miliardy mínus 4,13, to znamená, že si na dobré roky bez akýchkoľvek kríz plánujú deficit o 97 % vyšší, ako sme mali my počas troch mimoriadne ťažkých rokov. Alebo inak povedané, plus 4 miliardy a 10 miliónov každý jeden rok, 4 miliardy eur navyše voči rokom, keď my sme mali mimoriadne ťažké krízy. Samozrejmé, že zlodeji to urobia takto, potrebujú si nakŕmiť hrant, potom si potrebujú udeliť beztrestnosť cez zmenu Trestného zákona a potom, hurá, kradnúť a okrádať ľudí.
Laššáková, Jana, podpredsedníčka NR SR (2015-02-05):
Pán poslanec, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Miroslavovi Kadúcovi. Nech sa páči, pán poslanec.
Laššáková, Jana, podpredsedníčka NR SR (2015-06-25):
Pán poslanec chce doplňujúcu otázku. Poprosím, zapnite ho. Máte na to dve minúty. Nech sa páči, pán poslanec Kadúc.
Bugár, Béla, doterajší podpredseda NR SR (2012-04-04):
Ivan Uhliarik.
Á. Biró, poslankyňa: (2008-06-18):
Podľa zásad účtovníctva správna faktúra musí byť označená aj poradovým číslom, pričom faktúry musia ísť chronologicky podľa dátumu vystavenia. Okrem týchto údajov na konci faktúry musí byť aj podpis a pečiatka. Ja som to prečítala všetko preto, aby nám bolo jasné, že faktúra je naozaj veľmi podrobným daňovým dokladom, ktorý identifikuje obidve strany záväzkového vzťahu. Áno, vznik pohľadávky je v súlade s Občianskym zákonníkom a pohľadávkou je aj pohľadávka, ktorá nevzniká na základe tohto účtovného a daňového dokladu. Ale ja si osobne myslím, že ak tento záväzkový vzťah je podchytený na účtovnom a daňovom doklade, ktorým je faktúra, ak dodávateľ svoj záväzok splní a tovar vydá a nakúpený tovar odberateľ nezaplatí, tak mu vznikne právo na finančnú úhradu za uskutočnenú dodávku tovaru, to znamená, vznikne mu pohľadávka, ktorou je táto faktúra. Zákon, ktorý pripravili pracovníci ministerstva však uloží povinnosť každému podnikateľovi i tým malým podnikateľom na vidieku, ktorí budú mať takéto pohľadávky evidované vo svojom účtovníctve len v niekoľkých prípadoch, aby si zakúpili elektronickú registračnú pokladnicu. Ja si myslím, že v tomto prípade je to nezmyselné zaťaženie, finančné zaťaženie malých a stredných podnikateľov a najmä SHR, ktorí kvôli niekoľkým takýmto prípadom, ročne to môže byť len niekoľko desiatok alebo ani toľko nie, budú si musieť tieto registračné pokladnice zakúpiť a budú mať ďalšie administratívne povinnosti s týmto. Takisto si myslím, že ak cieľom bolo, aby sa zabránilo daňovým únikom, tento nový zákon to určite nevyrieši. Vyrieši len toľko, že bude spokojných niekoľko úradníkov a veľmi malá skupina podnikateľov, ktorí sú výrobcovia, dovozcovia alebo predajcovia ERP a tým malým a stredným podnikateľom a najmä SHR, ktorých, ja si myslím, že gro nie je podvodníkov, sa opätovne len priťaží.
Ďuriš Nicholsonová, Lucia, podpredsedníčka NR SR (2016-11-28):
Ďakujeme pekne pani poslankyni Shahzad. Ďalšou prihlásenou do rozpravy je pani poslankyňa Cigániková, nech sa páči, máte slovo.
Laurenčík, Milan, podpredseda NR SR (2021-05-04):
Prezentujme sa a hlasujme o pozmeňujúcom návrhu pána poslanca Vetráka. (Hlasovanie.) Prítomných 133, za 115, proti 0, zdržalo sa 18, hlasovali všetci. Uvedený pozmeňujúci návrh pána poslanca Vetráka sme schválili. Prosím ďalšie návrhy.
Grendel, Gábor, podpredseda NR SR (2021-05-14):
S faktickou poznámkou pán poslanec Ondrej Dostál.
Grendel, Gábor, podpredseda NR SR (2020-09-22):
S faktickou poznámkou, pán poslanec Benčík.
Galbavý, Tomáš, poslanec NR SR (2011-09-07):
Pán poslanec Maďarič, ja nespochybňujem, ani nechcem spochybňovať vašu kompetenciu, čo sa týka vyjadrovania sa k verejnoprávnym médiám, ale vaše vystúpenie bolo politické, v poriadku, beriem to. Nepáči sa mi na vystúpení nielen vašom, ale aj vystúpeniach vašich kolegov, že hovoríme tu o zákone, ktorý mení zásadne spôsob financovania verejnoprávnych médií, pričom vy ste si všetci vypichli z tohto zákona to najpopulárnejšie, ľúbivé, čo sa môže ľuďom páčiť. A to je zvýšenie platu pani riaditeľke Zemkovej. Ak to chcete počuť, poviem vám to, ani v koalícii nie je zhoda na tomto zvýšení. Ale nehovoríme o tom. Čiže to je moja prvá poznámka. Druhá poznámka. Nemôžem sa zbaviť podozrenia, že vo vašom vystúpení bolo niekoľko zásadných protirečení. A pokúsim sa ich vykresliť. Na úvod ste kriticky vypichli vetu s pokusom alebo so snahou nepochopenia alebo zosmiešnenia, že predkladatelia majú ambíciu zmenou financovania dosiahnuť nezávislosť a skvalitnenie verejnoprávnosti. Povedali ste to, že tomu celkom nerozumiete, že čo má financovanie spoločné s verejnoprávnosťou. A v kútiku duše som s vami súhlasil. Ale zároveň druhým dychom ste povedali, že práve zavedenie takéhoto spôsobu financovania verejnoprávnosť ohrozí, ohrozí nezávislosť a slobodu verejnoprávnych médií. Čiže jedenkrát to platí, keď sa vám to nehodí, a druhýkrát následne si to sám vyvraciate. Takže tomuto som celkom dobre nerozumel. Ďakujem pekne.